News Update: ซีอีโอ Microsoft มั่นใจภูมิภาคเอเชีย โดยเฉพาะตลาดจีนและอินเดีย วางแผนสร้างศูนย์ข้อมูลเพิ่มทั่วโลก - FINNOMENA
Satya Nadella ซีอีโอของ Microsoft มั่นใจในเศรษฐกิจของภูมิภาคเอเชีย โดยเฉพาะจีนและอินเดีย พร้อมวางแผนสร้างศูนย์ข้อมูลเพิ่มทั่วโลก
17 พ.ย. 2565

Satya Nadella ซีอีโอของ Microsoft มั่นใจในเศรษฐกิจของภูมิภาคเอเชีย โดยเฉพาะจีนและอินเดีย พร้อมวางแผนสร้างศูนย์ข้อมูลเพิ่มทั่วโลก
ซีอีโอของ Microsoft กล่าวว่า แน่นอนว่าบริษัทมั่นใจมากเกี่ยวกับสิ่งที่เกิดขึ้นในเอเชีย ตอนนี้บริษัทกำลังลงทุนในภูมิภาคต่างๆ อย่างน้อย 11 แห่ง ด้วยความมุ่งมั่นอย่างเต็มที่ในทุกประเทศ โดยเฉพาะจีน ที่บริษัทกำลังสนับสนุนบริษัทข้ามชาติทั้งที่ดำเนินธุรกิจในและนอกจีน
Satya Nadella กล่าวเสริมด้วยว่า อินเดียคือตลาดที่เติบโตอย่างมากหลังเกิดโรคระบาด ที่ผ่านมา การปรากฏตัวของ Microsoft ในอินเดียอยู่ในรูปแบบของบริษัทข้ามชาติที่ดำเนินการในอินเดีย แต่ตอนนี้มันเปลี่ยนไปอย่างสิ้นเชิง
บริษัทต่างๆ ไม่ว่าจะเป็นบริษัทขนาดใหญ่หรือสตาร์ทอัปหน้าใหม่กำลังสร้างนวัตกรรมในอินเดีย ทุกบริษัทต่างก็ใช้เทคโนโลยีคลาวด์ และ AI เพื่อคิดค้นและสร้างบริการที่เป็นที่นิยมอย่างเห็นได้ชัดในอินเดียและที่อื่นๆ
ก่อนหน้านี้ Microsoft กล่าวกับ Economic Times ในอินเดียว่า บริษัทต้องการพัฒนาแอปพลิเคชันคลาวด์แบบเจาะจงขึ้นใหม่ในอินเดีย
ก่อนหน้านี้ในเดือน ต.ค. Microsoft ประกาศปลดพนักงานน้อยกว่า 1% ของบริษัท ซึ่งเมื่อถูกถามว่ามีแผนจะปลดพนักงานเพิ่มหรือไม่ ซีอีโอบอกว่า บริษัทมีความมุ่งมั่นที่จะทำให้แน่ใจว่าค่าใช้จ่ายในการดำเนินงานและการเติบโตของรายได้ของเราสอดคล้องกัน
Satya Nadella กล่าวว่า ไม่มีบริษัทอุตสาหกรรมใดที่มีภูมิคุ้มกันต่อปัญหาเศรษฐกิจมหภาค ดังนั้น ทุกคนต้องจัดการต้นทุนและดีมานด์อย่างเหมาะสม สิ่งที่น่าสนใจเกี่ยวกับสหรัฐฯ คือ การลงทุนในโครงสร้างพื้นฐานทางอุตสาหกรรมใหม่ๆ เช่น การสร้างโรงงานแปรรูป โรงไฟฟ้า และโรงงานแบตเตอรี่
ซีอีโอของ Microsoft ทิ้งท้ายว่า เขาให้ความสำคัญกับการสังเกตอะไรใหม่ๆ ที่จะเติบโตขึ้น ดังนั้นเขาจึงมองโลกในแง่ดีอย่างมากต่อสหรัฐฯ และทั่วโลก
อย่างไรก็ตาม ราคาหุ้น Microsoft อยู่ที่ $241.73 โดยราคาได้ร่วงลงมาแล้ว 27.8% ตั้งแต่ต้นปี
อ้างอิง:
https://www.cnbc.com/2022/11/17/microsoft-satya-nadella-is-very-bullish-on-asia-china-and-india.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Microsoft
News Update
Satya Nadella
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA